Arquitectura orgánica

miniatura|Britzer Garten Cafe, Berlín.
miniatura|Obra de Alvar Aalto na Feira Mundial de Nova York 

Este movemento arquitectónico deriva do funcionalismo, que subordina a forma dunha construción á súa función e necesidades, porén hai exemplos de organicismo moi diversos, algúns de concepcións opostas ao racionalismo, outra rama contemporánea da arquitectura moderna que derivou do funcionalismo. O organicismo ten formalmente certa conexión coa evolución do modernismo ibérico (non confundir co termo modernism anglosaxón) e os movementos da Art Nouveau e o Arts & Crafts.
miniatura|Goetheanum en Dornach, Cantón de Soleura
 Conceptos 
No século XIX había unha preocupación polo estilo, pola estética, polo estudo do organicismo no mundo arquitectónico. Caroline Van Eck  distingue tres versións do organismo:

 o organismo tectónico: que considera a natureza como modelo de procedementos construtivos, e a forma debe ser representada a través da decoración do ornamento (cf. Karl Friedrich Schinkel).
 organicismo relixioso: que contempla a natureza como obra de Deus e, para sentir a experiencia relixiosa en toda a súa plenitude, opta por edificios con trazos da arquitectura gótica (cf. John Ruskin).
 organismo científico: que se basea no uso de conceptos biolóxicos como "tipo" e condicións espaciais. Introduce novos materiais para substituír a ornamentación.

Arquitectos como Viollet-le-Duc, Gottfried Semper ou Sullivan buscaron representar a natureza da pedra, o seu material e o seu método e comportamento máis que a súa forma. Viollet-le-Duc sinalou que o aspecto a imitar era a unión que presenta a natureza, que na arquitectura se materializa na construción: "en poucas palabras, creación é unión; caos, ausencia de unión". 

Un dos principais impulsores do movemento foi Frank Lloyd Wright, discípulo de Sullivan e da Escola de Chicago.Sullivan describe o pensamento orgánico como o pensamento do tempo presente, porque só no preciso momento presente se pode experimentar verdadeiramente a sensación de vivir e, en consecuencia, o presente é un momento orgánico, sempre que estea vivo e non secundario. Así que a palabra orgánica refírese á estrutura viva, unha estrutura ou concepto onde os elementos e as partes deben ser recoñecidos na súa forma, para construír unha obra integral. Polo tanto, tanto para Sullivan como para Wright, un edificio que é integral é un organismo vivo.
miniatura| Imre Makovecz autor desta Igrexa cristiá, un exemplo de organismo relixioso.
miniatura| Parc Güell, un exemplo de arquitectura orgánica en Cataluña.
miniatura| Detalles de Graz Kunsthaus en Austria
miniatura|Casa Orgánica de Javier Senosiain
Frank Lloyd Wright elaborou unha serie de principios e funcións que reúnen os edificios de estilo orgánico.

 Espazos abertos, planta aberta
 Uso de materiais locais
 Revelación da propia natureza dos materiais
 Adaptación do sitio á psicoloxía do cliente
 Adaptación do edificio ao seu sitio; debería parecer crecer facilmente dende o lugar arquitectónico 
 Consideración da Individualidade en cada aspecto ou parte
 Liberdade do artista para dotar á súa obra dun toque da súa personalidade
 Escoller unha forma dominante para un edificio e integrar esa forma en todo
 Usar cores naturais: "Ir ao bosque e ao campo para ver esquemas de cores"  
 Proporcionar un lugar para a follaxe natural.

Expresou a súa aspiración última sobre esas funcións dos edificios en relación coa contorna:

E estableceu tamén unha definición exhaustiva.

David Pearson, un arquitecto e construtor seguidor da corrente orgánica ou organicista, expresou unha lista de normas ou estándares coñecida como a Carta de Gaia para a arquitectura e o deseño orgánicos. 

 Inspirarse na natureza, priorizando a sostibilidade e a diversidade
 Permitir que o interior da semente medre, como fai un organismo
 Existir no presente continuo e comezar repetidamente
 Seguir os fluxos e sexa flexible
 Satisfacer as necesidades sociais, físicas e espirituais
 Crecer fóra do lugar e ser único
 Celebrar a xuventude, xogar e sorprender
 Expresar o ritmo da música e a enerxía da danza.

Outro teórico do organicismo foi Alvar Aalto, que expresou a necesidade de que a arquitectura se centre nos aspectos psicolóxicos e non só nos requisitos impostos pola función ou a técnica.

 Seguidores e exemplos 

 Frank Lloyd Wright  - The Waterfall House (Fallingwater), EEUU
 Peter Cook e Colin Fournier - Casa das Artes (Kunsthaus Graz), 2003 Graz, Austria.
 Zaha Hadid - Al Wakrah Stadium, Qatar, Emiratos Árabes Unidos.
 Alvar Aalto - Auditorium da Universidade Politécnica de Helsinqui, 1966. Otaniemi, Espoo. Finlandia.
 Louis Sullivan - Harold C. Bradley House, Wisconsin.
 Antoni Gaudí - Parc Güell
 Foster and Partners - The Gherkin, 2003 Londres, Reino Unido.
 Renzo Piano - The Jérôme Seydoux-Pathé Foundation, 2014 París, Francia
 Bruce Goff - Eugene Bavinger House, 1955 Norman, Oklahoma, Estados Unidos.
 Rudolf Steiner - Goetheanum

 Friedensreich Hundertwasser - Termas, Bad Blumau, Austria.
 ARTechnic - Oficinas ArtTechnic, 2008 Karuizawa, Xapón.
 Samuel Flores - Casa de campo en Lujan, 1998 Buenos Aires, Arxentina.
 Imre Makovecz - Igrexa cristiá, 1987 Paks, Hungría.
 Heatherwick Studio - Nanyang Technological University, 2015 Singapur, República de Singapur
 Ivan Taslimson - Aquatecture, 2010 Balí, República de Indonesia
 Javier Senosiain - Casa Orgánica, 1985 Naucalpan, México
 Fariborz Sahba - Lotus Temple, 1986 Nova Deli,India.
 Anton Alberts - Amsterdamse Poort, 1986 Ámsterdam Zuidoost, Países Baixos.

 Notas 

 Véxase tamén 

 Outros artigos 
 Arquitectura moderna
 Funcionalismo
 Modernismo (estilo arquitectónico da Península Ibérica)
 Modernismo catalán
 Estilo Internacional (en inglés modernism)
 Arts & Crafts
 Art Nouveau
 Frank Lloyd Wright
 Alvar Aalto

 Bibliografía 

 van Eck, Caroline. Organicism in 19th cent arch., p.18. 
 van Eck, Caroline.  Organicism in Nineteenth-Century Architecture: An Inquiry Into its Theoretical and Philosophical Background.  Leiden University, 1994. ISBN 9071570290. 
 Wright, Frank Lloyd. In the cause of architecture.  Universidade de Míchigan: Architectural Record, 1975. ISBN 0070253501, 9780070253506. 

 Ligazóns externas 

 "Frank Lloyd Wright: From Within Outward" - Vídeo en YouTube

Categoría:Arquitectura
Categoría:Arte
Categoría:Estilos arquitectónicos